text: उन्होंने यहां संवाददाता सम्मेलन में कहा, ‘‘दुर्गा पूजा पर्व संपन्न होने के बाद मैं राज्यसभा से और पार्टी की प्राथमिक सदस्यता से भी इस्तीफे दे दूंगा।’’ रॉय ने कहा कि वह दुर्गा पूजा के बाद स्पष्टीकरण देंगे कि क्यों वह पार्टी छोड़ रहे हैं और क्यों वह ऐसा करने के लिए बाध्य हुए। पश्चिम बंगाल में सत्तारूढ़ तृणमूल कांग्रेस ने पिछले सप्ताह भाजपा नेताओं से नजदीकी बढ़ाए जाने की खबरों के बीच उन्हें फटकार लगाई थी और कहा था कि वह उन पर गहरी नजर रख रही है।